ട്യൂമറിനെ പൊരുതിത്തോല്പ്പിച്ച് പെലെ കഴിഞ്ഞയാഴ്ച്ച വന് കുടലില് മുഴകണ്ടെത്തിയതിനെത്തുടര്ന്ന് ചികിത്സയിലായിരുന്ന ബ്രസീലിയന് ഫുട്ബോള് ഇതിഹാസം പെലെ ശസ്ത്രക്രിയക്ക് ശേഷം സുഖംപ്രാപിക്കുന്നു. സാവോപോളോയിലെ ആള്ബര്ട്ട് ഐന്സ്റ്റീന് ആശുപത്രിയില് വച്ച് നടന്ന ശസ്ത്രക്രിയയില് ട്യൂമര് വിജയകരമായി നീക്കം ചെയ്തതായി ഡോക്ടര്മാര് അറിയിച്ചു. നിങ്ങളോടൊപ്പം ഒരുപാട് വിജയങ്ങള് ഞാന് ആഘോഷിച്ചിട്ടുണ്ട് . എന്നാല് ഇപ്പോള് ഞാനിതാ പുതിയൊരു പരീക്ഷണ സന്ധിയിലാണ്. മുഖത്തൊരു പുഞ്ചിരിയോടെയാണ് ഞാനിതിനെ നേരിടുന്നത്. പ്രിയപ്പെട്ട സുഹൃത്തുക്കളും കുടുബാംഗങ്ങളും സ്നേഹവുമായി എന്്റെ ചുറ്റുമുണ്ട് എന്നത് വലിയ ശുഭാപ്തിവിശ്വാസം നല്കുന്നു. പെലെ ട്വിറ്ററില് കുറിച്ചു. എണ്പതുകാരനായ പെലെ ബ്രസീലിന്്റെ എക്കാലത്തേയും വലിയ ഫുട്ബോള് ഇതിഹാസമാണ്. ബ്രസീലിനായി മൂന്ന് ലോകകപ്പ് നേടിയ പെലെ ലോകഫുട്ബോളില് ആ നേട്ടം കരസ്ഥമാക്കിയ ഏകകളിക്കാരനാണ്